«Մարմարա» թերթը, լինելով հարազատ համայնքի մտահոգությունների անմիջական արտահայտողը, անմասն չի մնացել փորձություններից: Նա դիմակայել է թե՛ Երկրորդ աշխարհամարտի տարիներին Թուրքիայում պետականորեն խրախուսվող ազգայնամոլության պոռթկումների, թե՛ 1955 թ. սեպտեմբերի 6-ին Ստամբուլում իշխանության հրահանգով թուրք խուժանի կազմակերպած խժդժությունների եւ թե՛ հաջորդ տարիների պետական հեղաշրջումների շրջաններում: